TFG-EA กดสวิตช์จ่ายไฟโซลาร์ลอยน้ำ 13.48MW เข้า 4 โรงงาน ช่วยลดต้นทุน
TFG-EA ประกาศความสำเร็จ! กดสวิตช์จ่ายไฟโซลาร์ลอยน้ำ 13.48MW เข้า 4 โรงงาน จ่อรุกติดตั้งโซลาร์รูฟท็อร์ปบริษัทในเครือ หวังลดต้นทุน
TFG-EA ประกาศความสำเร็จ! กดสวิตช์จ่ายไฟโซลาร์ลอยน้ำ 13.48MW เข้า 4 โรงงาน จ่อรุกติดตั้งโซลาร์รูฟท็อร์ปบริษัทในเครือ หวังลดต้นทุน
20 ม.ค. 2564

นายเพชร นันทวิสัย รองประธานสายงานฟาร์มและพัฒนาคุณภาพ บริษัท ไทยฟู้ดส์ กรุ๊ป จำกัด (มหาชน) หรือ TFG เปิดเผยว่า โครงการร่วมลงทุนในบริษัท ทีเอฟ เทค จำกัด (TF Tech) ระหว่าง TFG และบริษัท พลังงานบริสุทธิ์ จำกัด (มหาชน) หรือ EA เพื่อก่อสร้างและติดตั้งระบบผลิตไฟฟ้าพลังงานแสงอาทิตย์ลอยน้ำ (Floating Solar) ในพื้นที่ของ TFG และบริษัทในเครือ เฟสแรกในโรงงาน 4 แห่ง ประกอบด้วย โรงชำแหละไก่กาญจนบุรี, โรงชำแหละไก่ กบินทร์บุรี, โรงอาหารสัตว์ สุพรรณบุรี และโรงอาหารสัตว์ กบินทร์บุรี ขนาดกำลังการผลิตไฟฟ้า 13.78 เมกะวัตต์ ได้เริ่มจ่ายไฟเข้าระบบเชิงพาณิชย์ตั้งแต่เดือนพฤศจิกายน 2563 ที่ผ่านมา
“การร่วมลงทุนระหว่าง TFG และ EA ในฐานะผู้นำด้านนวัตกรรมพลังงานทดแทน ช่วยประหยัดค่าใช้จ่ายด้านไฟฟ้าให้กับ TFG เป็นอย่างมาก และที่สำคัญพลังงานที่เราใช้ยังเป็นพลังงานที่สะอาด ตอกย้ำการดำเนินธุรกิจของเรา ให้เห็นถึงการให้ความสำคัญกับสิ่งแวดล้อม ชุมชนและสังคม”
โดยในอนาคต TFG เตรียมขยายไปสู่ระบบผลิตไฟฟ้าพลังงานแสงอาทิตย์บนหลังคา หรือ Solar Rooftop สำหรับบริษัทในกลุ่มของ TFG เพื่อลดต้นทุนค่าใช่จ่ายด้านพลังงานไฟฟ้า
สำหรับบริษัท ทีเอฟ เทค จำกัด (TF Tech) จัดตั้งขึ้นเพื่อประกอบกิจการผลิตและจำหน่ายไฟฟ้าจากพลังงานหมุนเวียน มีทุนจดทะเบียน 200 ล้านบาท โดยสัดส่วนการถือครองหุ้น ประกอบด้วย TFG 40% EA 40% และบุคคลธรรมดา 20%
นอกจากนี้บริษัทยังคงเป้าในปี 2564 เติบโตร้อยละ 10 – 15 ถึงแม้จะมีปัจจัยลบจากสถานการณ์ Covid-19 โดยปัจจัยหนุนมาจากความต้องการสุกรที่เพิ่มขึ้น และสถานการณ์ราคาคาดว่าจะอยู่ในระดับที่ดี